ساڵانە جە ئێران بەسەرپەرشتی ڕێکوزیاو یونسکۆی کە سەر بە نەتەوە یۆگێرتەکان، شارێوە بە پایتەخت دەستنیشان مەکەریۆنە. ئێساڵ شارو سنەو وەرکەوتو کوردستانی ئا نامونیشانشە پنەبڕیا.
بەجۆرێو کە سنە دلێ ١٩٢ شارانە چوون پایتەختو کتێبو ئێرانی هۆرچنیا.
هۆروچنای پایتەختو کتێبی، جە ساڵەو ٢٠٠١یەوە جەلاو ینسکۆیەوە جە سەرتاسەرو جیهانیەنە دەستش پنەکەرد و ٧ ساڵێچەن جە ئێرای پەیڕەو مەکەریۆنە.
جە ئی ٧ ساڵەنە، ئینە یوەم جارەن شارێوو کوردستانی بە پایتەختو کتێبو ئێرانی دەستنیشان بکریۆنە.
هۆروچنای شارێوی بە پایتەختو کتێبی، ستانداردێ،  پیمانێ و ڕاکارێ سەختێ وێش هەنێ و میشۆم شارەکە بە چەنڎین فلەترێ گرنگێرە دەرباز ببۆنە تا شانازی ئا نامونیشانەیشە پنە ببڕیۆنە.
